Aarhuus Stifts-Tidende, 1843-01-12
Nytaarsdag feiredes en ualmindelig Fest i Sønder-Onsild By ved Randers, idet Skolelærer og Kirkesanger Dorscheus, denne Dag holdt sit 50. aarige Embedsjubilæum. Beboerne af Sønder- og Nørre-Onsild havde i denne Anledning bestilt en Sølv Theepotte, hvilken de ved Sogneforstanderne overrakte Jubeloldingen om Morgenen, som et Erkjendtlighedstegn paa deres Tilfredshed med ham som Lærer og Menneske. Sognepræsten omtalte i Kirken Dagens særegne Festlighed, og opsendte varme Ønsker for Jubeloldingens Fremtids Vel. J Skolen og Præstegaarden vare om Eftermiddagen festlige Arrangements for Sognenes Beboere. Ved Bordet blev afsunget en Sang, forfattet af Sognepræsten. Festligheden endtes med et Bal i Præstegaarden. Sogneforstanderskabet havde forlængst indstillet Jubeloldingen til at maatte hædres med Dannebrogsmændenes Tegn; hvilken Jndstilling paa det Bedste er bleven anbefalet af Districtets Provst, men om hvis senere Skjæbne Jntet er hørt. "Dagen er kommen i megen Vilderede med Hs. Exc. Geheimestatsminister Ørsteds Hjemreise fra Viborg til Kjøbenhavn. Den fortæller nemlig, at Hs. Exc. ankom den 27de Decbr. til Aarhuus, at han opholdt sig den 31te Decbr. paa Christiansdal i Fyen hos den Stænderdeputerede Kammerh. Benzon (neppe 1/2 Miil fra Odense); men alligevel overnattede han hos Hs. H. Hr. Biskop Paludan Muller (som forresten ikke er Biskop i Fyen, men i Aarhuus Stift, og boer i Aarhuus). Fremdeles beretter den, at Hs. Exc. den 2den Januar afreiste fra Christiansdal, efter Forlydende til Vilhelmsborg, som forresten ligger i Jylland, en Miilsvei fra Aarhuus men uagtet "Dagen" lader Hs. Exc. gjøre disse Peer Gantes Gjenveie til Kjøbenhavn, vilde den dog allerede vente ham dertil Dagen efter at han forlod Christiansdal. - Det vilde være godt reist, Stænderforsamlingen i Viborg. Den i Schyttes Andrag om en friere Forfatning afgivne Comiteebetænkning gaaer ud paa: "at Hs. M. i sin Viisdom vil træffe de Foranstaltninger til den endelige Ordning af de statsretlige Forhold imellem Statens forsk. Dele, som Statens Sikkerhed og Hensyn til den nærmeste Fremtid omgængeligt synes at fordre, og at Allerhøists. i Forbindelse dermed vil tage sit troe Folks Ønske om Jndførelse af en fri Forfatning i allernaadigst Betragtning." – J Comiteebetænkn over Withs Andrag. om Ophævelse af den Ret som ifølge Grevernes og Friherrer nes Privilegier er givet til at oprette Grevskaber, Baronier, Stamhuse og Fideicommisser, er indstillet: 1) at et Lovudkast maa blive forelagt Stænderne, hvorved tilsigtes at ophæve den Ret, der indeholdes i Grevernes og Baronernes Privilegier til af Jordegods at oprette Grevskaber, Baronier eller Stamhuse, og 2) at det til Selveiendoms Fremme maa blive tilladt, at Godseierne faae Tilladelse til at bortsælge deres Bøndergods, uden derved at tabe de med Besiddelse af en fri Hovedgaard forbundne Rettigheder. Handels-Efterretninger. Chefen for det falle rede store Handelshuus Suthoff & Compagni, Grosserer Werner i Stockholm, er bleven arresteret, fordi han i de sidste 14 Dage for Fallitten havde solgt Vexler, samt dækket En af Creditorerne. Man beklager meget denne 60aarige Mand, der har nydt megen Anseelse og været meget formuende. (St. Aftbl.)